Uznesenie Krajského súdu Bratislava sp. zn. 17Cb/144/2003 z 11. 6. 2014

Forma: Uznesenie
Oblasť práva: Obchodné právo
Text rozhodnutia
Súd: Krajský súd Bratislava Spisová značka: 17Cb/144/2003 Identifikačné číslo súdneho spisu: 1003897952 Dátum vydania rozhodnutia: 12. 06. 2014 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2014:1003897952.5 Uznesenie Krajský súd v Bratislave pred samosudcom JUDr. Petrom Pospechom, v právnej veci žalobcu: B. S., C.. XX.XX.XXXX, S. B.Á. L. XXX/XX, XXX XX M., proti žalovanému: 1. dôchodková a.s., Nám. 1 mája č. 14, 811 06 Bratislava, IČO: 31 400 469, o zaplatenie sumy 1.241,45 Eur /37.400,- Sk/ istiny s príslušenstvom, o oprave zrejmej nesprávnosti, takto r o z h o d o l : Krajský súd v Bratislave opravuje výrokovú časť rozhodnutia pod sp. zn. 17Cb 144/2003 zo dňa 12.06.2014 tak, že správne má znieť takto: „Žalovaný je povinný zaplatiť žalobcovi B. S. dlžnú sumu zo zmluvy o odkúpení akcií 1. garantovanej č. XXXXXX XXX, zo dňa 05.09.2001, vo výške 730,26 Eur /22.000,- Sk/ spolu s 10 % úrokom z omeškania odo dňa 06.09.2002 do zaplatenia. Žalovaný je povinný zaplatiť žalobcovi B. S. dlžnú sumu zo zmluvy o odkúpení akcií 1. garantovanej a.s., č. XXXXXX XXX zo dňa 22.02.2002, vo výške 511,18 Eur /15.400,- Sk/ spolu s 10 % úrokom z omeškania odo dňa 23.02.2003 do zaplatenia a trovy konania v sume 62,07 Eur a to do 3 dní od právoplatnosti rozhodnutia.“ o d ô v o d n e n i e : Vo výrokovej časti rozhodnutia Krajského súdu v Bratislave sp. zn. 17Cb 144/2003 zo dňa 12.06.2014 došlo k zrejmej nesprávnosti vo formulácii výrokovej časti rozhodnutia. Podľa § 164 OSP, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti a o návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nadobudne právoplatnosť. Vzhľadom k zrejmej nesprávnosti vo výrokovej časti rozhodnutia konajúceho súdu, tento ju opravil postupom podľa § 164 OSP v znení tak, ako je uvedené vo výrokovej časti tohto uznesenia. Poučenie: Proti tomuto uzneseniu je možné podať odvolanie do 15 dní od jeho doručenia, na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2014:1003897952.5 (dáta aktuálne k 11. 11. 2026). Záväzné je znenie zverejnené súdom.




